***Dodatok č. 1 k Všeobecne záväznému nariadeniu o miestnych daniach a miestnom poplatku za komunálne odpady a drobné stavebné odpady č. 2/2015***

 ***Dodatok č.1***

 ***k***

*Všeobecne záväznému nariadeniu obce o o miestnych daniach a miestnom poplatku za komunálne odpady a drobné stavebné odpady zo dňa 14.12.2015, číslo uznesenia 51/2015.*

*Obec Slavec, Obecné zastupiteľstvo v Slavci v súlade s ustanovením § 4 ods. 3 písm. c), § 6 a § 11 ods. 4 písm. d), e) a g) zákona SNR č.369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo na vydaní tohto všeobecne záväzného nariadenia:*

Obec Slavec v základných náležitostiach o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov  **v y d á v a:**

 **D o d a t o k č. 1**

***Poplatok***

**§ 36**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 37**

**Sadzba poplatku**

1. Sadzba poplatku pre fyzickú osobu, ktorá má v obci trvalý pobyt alebo prechodný pobyt v rodinných domoch alebo užíva nebytový priestor, pozemnú stavbu alebo jej časť alebo objekt, ktorý nie je stavbou, alebo záhradu vinicu, ovocný sad, trvalý trávnatý porast na iný účel ako na podnikanie je **0,0329 €** za osobu a kalendárny deň, sadzba poplatku u množstvového zberu je **0,05 €** za liter.
2. Sadzba poplatku pri nehnuteľnosti nachádzajúcej sa na území obce, ktorá je využívaná na podnikanie je : **0,0329 €** za osobu a kalendárny deň, pričom ukazovateľ produkcie

 komunálnych odpadov v určenom období je súčet :

a) priemerného počtu osôb pripadajúci na určené obdobie, ktoré sú v rozhodujúcom období s poplatníkom v pracovnoprávnom vzťahu, inom obdobnom vzťahu alebo ktoré sú u poplatníka v štátnozamestnaneckom pomere, alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať nachádzajúcej sa obci; ak je poplatníkom fyzická osoba, ktorá je podnikateľom, do počtu osôb sa započítava aj táto osoba;

(b) priemerného počtu

1. hospitalizovaných alebo ubytovaných osôb pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje zdravotné alebo ubytovacie služby; do počtu osôb sa nezapočítavajú osoby, ktoré majú v tejto obci trvalý alebo prechodný pobyt.
2. miest určených na poskytovanie služby pripadajúci na určené obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby, a ak sa u tohto poplatníka nezapočítava do ukazovateľa produkcie komunálnych odpadov v určenom období priemerný počet podľa prvého bodu, alebo
3. Ak sa ukazovateľ produkcie komunálnych odpadov v určenom období nevypočíta podľa ods. 2, ukazovateľom produkcie komunálnych odpadov v určenom období je súčet :

 priemerného počtu zamestnancov pripadajúcich na určené obdobie neznížený

 o počet osôb, ktoré majú v obci aj trvalý pobyt, alebo prechodný pobyt,

 vynásobený koeficientom **1**.

**§ 38a**

**Vrátenie, zníženie a odpustenie poplatku**

( 1 ) Správca poplatku odpustí poplatok za obdobie v bežnom spoplatňovanom období, v ktorom poplatník preukáže , že sa v určenom období viac ako 90 dní v zdaňovacom období sa dlhodobo nezdržiava alebo sa zdržiaval mimo územia obce.

( 2 ) Správca poplatku odpustí poplatok za obdobie v bežnom spoplatňovanom období, v ktorom poplatník preukáže , že sa v určenom období viac ako 90 dní v zdaňovacom období sa dlhodobo zdržiava alebo sa zdržiaval v zahraničí.

( 3 ) Ak poplatník požaduje odpustenie poplatku podľa § 38 a) ods. 2 je povinný predložiť doklady, ktoré odôvodňujú zníženie alebo odpustenie poplatku. Dokladom preukazujúcim uvedenú skutočnosť sú aktuálne potvrdenia : od zamestnávateľa – pracovná zmluva, o štúdiu , o pobyte na území iného štátu , čestné prehlásenie o pobyte v zahraničí.

( 4 ) Ak poplatník požaduje odpustenie poplatku podľa § 38 a) ods. 1 je povinný predložiť doklady, ktoré odôvodňujú zníženie alebo odpustenie poplatku. Dokladom preukazujúcim uvedenú skutočnosť sú aktuálne potvrdenia: Potvrdenie obecného úradu o pobyte v inej obci alebo potvrdenie o úhrade poplatku za komunálny odpad v inej obci.

Tieto doklady je poplatník povinný predložiť správcovi poplatku do 31.januára príslušného kalendárneho roka alebo do jedného mesiaca odo dňa, keď nastala skutočnosť , na základe , ktorej žiada o odpustenie poplatku.

( 5 ) Správca poplatku ustanovuje, že poskytuje **zníženie** poplatku vo výške **16,66 %** z poplatkovej povinnosti občanom , ktorí ku dňu 1.1. v bežnom spoplatňovanom roku dovŕšili 70 rokov veku.

 Gejza Ambrúš

 starosta obce

VYVESENÉ : 04.12.2019

ZVESENÉ: